બે દિવસના રીમાન્ડ દરમિયાન બહાર આવ્યુ હતું કે, સરોજબા ગાંધીનગરની એયુ બેન્કમાં ખાતુ ધરાવે છે અને તેમાં રૂ.૪૫ લાખ છે. જો કે ૨૫૦ ઉમેદવારોને બનાવટી નિમણૂકપત્રો અપાયા હોવાથી આ રકમ ઘણી ઓછી છે. આ કૌભાંડનો અન્ય સૂત્રધાર પંકજ ઠક્કર હજુ પોલીસની પકડથી દૂર છે ત્યારે આગોતરા જામીન મેળવવા માટે મળેલા સમયનો ઉપયોગ નાણાં સગેવગે કરવા માટે થયો હોવાનું મનાય છે. નાસતા-ફરતા પંકજ ઠક્કર પાસે પણ મોટી રકમ હોવાની શક્યતા છે. પંકજ ઠક્કરની ધરપકડમાં આ કેસમાં કેટલાક મોટા માથાઓના નામ ખુલવાની શક્યતા છે.